„Ping-pong” între instanțe cu dosarul „Ayahuasca”. Fostul șef de la „Doi și-un sfert”, tot mai aproape de prescripție. „Ar fi trebuit să existe o decizie definitivă”
Dosarul numit generic „Ayahuasca”, în care fostul șef al Direcției de Informații și Protecție Internă(DIPI), structură cunoscută sub denumirea „Doi și-un sfert”, Gelu Oltean, este acuzat de formarea unui grup infracțional de DIICOT, în vederea distribuirii unor droguri de risc, „pornește de la 0”, după aproape 1500 de zile în care judecătorii nu au „știut” care este instanța competentă să-l soluționeze.